"ગુજરાતમાં દર વર્ષે 10થી 15 હજાર જેટલા લોકો દારૂને કારણે મોતને ભેટે છે. રાજ્યમાં ખુલ્લેઆમ દારૂના અડ્ડા ચાલી રહ્યા છે. બુટલેગરો કાયદાતંત્રને ઘોળીને પી ગયા છે. પોલીસ પણ બૂટલેગરોને ત્યાં ગીરવે મૂકાઈ ગઈ છે. હવે આગામી સમયમાં અમે આ અભિયાન ચાલુ જ રાખીશું. અમે લાખો યુવાનો સાથે ગાંધીનગર તરફ કૂચ કરીશું. અમારા પર નોંધાયેલા કેસથી એવું સાબિત થયું છે કે ગુજરાતમાં જે લોકો બદીઓ દૂર કરવાનું કામ કરશે તેમને કાયદાની જાળમાં ફસાવી દેવામાં આવશે. આ ખરેખરે દુર્ભાગ્યપૂર્ણ વાત છે. "